Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga andreak aurkezturiko galdera, Jardunbide Onen eta Gardentasunaren Batzordearen eraketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Arantxa lzurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Foru parlamentari honek egindako PES-00359 galderari emandako idatzizko erantzunean, Nafarroako Gobernuak agindu zuen behar diren izapide eta prozedurei ekinen ziela Jardunbide Onen eta Gardentasunaren Batzordea eratu zedin 2022an, Nafarroako Poliziei buruzko azaroaren 19ko 23/2019 Foru Legearen 7. artikulua betez.

Horrenbestez, hauxe jakin nahi dut:

Zer izapide eta jarduketa egin ditu Nafarroako Gobernuak 2022an 23/2019 Foru Legearen 7. artikuluan aurreikusitako Jardunbide Onen eta Gardentasunaren Batzordea eratzeko konpromisoa betetze aldera?

Iruñean, 2022ko abenduaren 13an

Foru parlamentaria: Arantxa lzurdiaga Osinaga